《贻净居寺新及第》
五代·谭用之

秋池云下白莲香，池上吟仙寄竹房。闲颂国风文字古，

静消心火梦魂凉。三春蓬岛花无限，八月银河路更长。

此境空门不曾有，从头好语与医王。

作者简介：谭用之，[约公元九三二年前后在世]，里居及生卒年均不详，约后唐明宗长兴中前后在世。善为诗而官不达。著有诗集一卷，《新唐书艺文志》传于世。